PATVIRTINTA PATVIRTINTA

 Akmenės rajono sporto centro

 direktoriaus 2017 m. vasario 1 d.

 įsakymu Nr.1.3 - V

**AKMENĖS RAJONO SPORTO CENTRO DIREKTORIAUS PAVADUOTOJO UGDYMUI**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Akmenės rajono sporto centro (toliau – Sporto centras) direktoriaus pavaduotojo ugdymui pareigybės lygis – A2.
2. Akmenės rajono sporto centro direktoriaus pavaduotojo ugdymui pareigybė reikalinga Sporto centro nuostatuose ir šiame pareigybės aprašyme numatytai veiklai organizuoti ir vykdyti.
3. Pareigybės pavaldumas – Sporto centro direktoriaus pavaduotojas ugdymui tiesiogiai pavaldus Sporto centro direktoriui.

**II SKYRIUS**

**SPECIALŪS REIKALAVIMAI DARBUOTOJUI**

1. Sporto centro direktoriaus pavaduotojas ugdymui (toliau – Pavaduotojas) privalo turėti aukštąjį universitetinį ar jam prilygintą išsilavinimą.

5. Pavaduotojas turi atitikti bent vieną iš šių reikalavimų:

5.1. Turėti pedagogo kvalifikaciją ir ne mažesnį kaip 3 metų pedagoginio darbo stažą.

5.2. Bakalauro laipsnį, pedagogo kvalifikaciją ir ne mažesnį kaip 2 metų pedagoginio darbo stažą;

6. Pavaduotojas turi:

6.1. Gebėti kaupti, valdyti, sisteminti, apibendrinti informaciją ir rengti išvadas, sklandžiai reikšti mintis žodžiu ir raštu.

6.2. Gebėti planuoti Sporto centro veiklą dirbant komandoje, priimti sprendimus, pasidalinti atsakomybe, turėti komunikacinių ir organizacinių gebėjimų.

6.3. Mokėti naudotis informacinėmis technologijomis.

6.4. Mokėti bent vieną iš trijų Europos Sąjungos darbo kalbų (anglų, prancūzų ar vokiečių) ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą).

6.5. Žinoti, išmanyti ir gebėti savo darbe vadovautis Sporto centro veiklą reglamentuojančiais Lietuvos Respublikos įstatymais, Vyriausybės nutarimais, švietimo ir mokslo ministro įsakymais, Akmenės rajono savivaldybės tarybos sprendimais, Savivaldybės mero potvarkiais, savivaldybės administracijos direktoriaus, Švietimo skyriaus vedėjo įsakymais, kitais teisės aktais, sporto centro nuostatais, vidaus darbo tvarkos taisyklėmis, šiuo pareigybės aprašymu ir kitais Sporto centro lokaliniais dokumentais.

7. Direktoriaus pavaduotojas ugdymui į darbą priimamas konkurso būdu ir atleidžiamas teisės aktų nustatyta tvarka.

**III SKYRIUS**

**DARBUOTOJO FUNKCIJOS**

8. Pavaduotojo ugdymui funkcijos:

8.1. Koordinuoti sporto centro metinės veiklos, ugdymo planų ir kitų švietimo programų, rengimą ir jų vykdymą.

8.2. Organizuoti metodinį darbą ir gerosios patirties sklaidą, teikti metodinę pagalbą.

8.3. Organizuoti pedagoginių darbuotojų kvalifikacijos tobulinimą.

8.4. Organizuoti veiklos kokybės įsivertinimą.

8.5. Kuruoti mokytojų bendradarbiavimą su mokinių tėvais ir organizuoti jų švietimą;

8.6. Vykdyti mokinių ir bendruomenės narių apklausas ir atlikti tyrimus veiklos tobulinimo klausimais.

8.7. Rengti treniruočių tvarkaraščius ir kontroliuoti jų realizavimą.

8.8. Rengti mokinių sportinių rezultatų, kontrolinių normatyvų ir lankomumo apskaitos dokumentus.

8.9. Rengti sporto mokytojų tarybos ir administracijos posėdžių darbotvarkių projektus ir juos teikti Sporto centro direktoriui.

8.10. Rengti ugdymo ataskaitas Savivaldybės administracijai, Švietimo skyriui ir kitoms institucijoms.

8.11. Rengti pedagoginių darbuotojų tarifikacijos sąrašus.

8.12. Vykdyti sporto mokytojų darbo veiklos dokumentacijos tvarkymo kontrolę.

8.13. Vykdyti mokomojo sportinio darbo planavimą, apskaitą bei jų priežiūrą.

8.14. Koordinuoti mokymo grupių komplektavimą.

8.15. tvarkyti mokinių ir pedagogų registrus, teikti informaciją atskaitingoms institucijoms.

8.16. Vesti grupių lankomumo apskaitą.

8.17. Tvarkyti mokinių baigimo dokumentų išdavimo apskaitą.

8.18. Rengti pedagoginio personalo darbo laiko apskaitą ir pildyti žiniaraščius.

8.19. Teikti sporto centro direktoriui siūlymus ir projektus dėl ugdymo kokybės tobulinimo,

mokytojų kvalifikacijos tobulinimo.

8.20. Suderinti išvykimus į komandiruotes, konferencijas.

8.21. Pavaduoti Sporto centro direktorių atostogų, ligos, komandiruočių ir kitais atvejais.

IV SKYRIUS

DIREKTORIAUS PAVADUOTOJO UGDYMUI TEISĖS

9. Pavaduotojas turi teisę:

9.1. Kelti kvalifikaciją, pagal pareigoms nustatytus kvalifikacinius reikalavimus ir per tą laiką gauti įstatymų ir kitų teisės aktų nustatytą darbo užmokestį, atestuotis švietimo ir mokslo ministro nustatyta tvarka.

9.2. Teisės aktų nustatyta tvarka stažuotis kitose institucijose.

9.3. Bendradarbiauti su įvairiomis valstybinėmis įstaigomis ir visuomeninėmis organizacijomis Lietuvos Respublikoje ir už jos ribų, vykdant valstybinę ir regioninę švietimo politiką.

9.4. Teikti pasiūlymus Sporto centro direktoriui dėl sporto mokytojų skatinimo ir drausminio poveikio priemonių taikymo teisės aktų nustatyta tvarka.

9.5. Dalyvauti Akmenės rajono savivaldybės institucijų ir Savivaldybės administracijos sudarytų komisijų ar darbo grupių veikloje.

9.6. Reikalauti, kad būtų vykdomi saugos ir priešgaisrinės saugos darbe reikalavimai.

V SKYRIUS

DIREKTORIAUS PAVADUOTOJO UGDYMUI ATSAKOMYBĖ

10. Pavaduotojas atsako:

10.1. Už Sporto centro nuostatuose, darbo tvarkos taisyklėse, šiame pareigybės aprašyme numatytų pareigų bei funkcijų kokybišką vykdymą.

10.2. Už teikiamų duomenų apie Sporto centrą ir jos veiklą teisingumą.

10.3. Už konfidencialumo principo laikymąsi, neviešinant informacijos, susijusios su asmens duomenimis, su kuria susipažino vykdydamas savo pareigas.

**VI SKYRIUS**

**BAIGIAMOSIOS NUOSTATOS**

11. Pavaduotojas tiesiogiai pavaldus Sporto centro direktoriui.

12. Pavaduotojui darbo užmokestis nustatomas teisės aktų nustatyta tvarka.

13. Kai direktoriaus pavaduotojo ugdymui nėra darbo vietoje (dėl ligos, atostogų, komandiruotės ar pan.), jo pareigas laikinai eina direktoriaus įsakymu paskirtas darbuotojas.

Nuostatus parengė \_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos, vardas, pavardė, parašas)

Susipažinau:

Data \_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­\_\_\_\_\_\_\_\_\_\_

 (parašas) (vardas, pavardė)